ArabovMK/tajik-wikipedia-corpus huggingface dataset:
Бози Парон

Бозипарон — деҳа дар ҷамоати деҳоти Чилдухтарони ноҳияи Муъминобод. Аз Бозипарон то маркази ҷамоат 12 км, то маркази ноҳия 42 км; роҳ мошингард. Аҳолиаш 63 нафар, тоҷикон. Ицтисод Дар деҳа филиали мактаби рақами 51-и деҳаи Синҷӣ бо як дарсхона бунёд шудааст. Талабагон таҳсилро минбаъд дар мактаби деҳаи Синҷӣ идома медиҳанд. Соҳаҳои асосии хоҷагӣ: сабзавоткорӣ, боғдорӣ ва чорводорӣ. Заминҳо аз чашмаҳо обёрӣ мешаванд. Таърих ва мардум Таърихи пайдоиши Бози Парон номаълум. То ҳол ҳафриёти бостоншиносӣ сурат нагирифтаанд. Мардумаш ҳангоми сохтмони биноҳо аз умқи замин устухони одамӣ пайдо мекардаанд. Солҳои аҳолиаш пурра ба ноҳияҳои Кӯлобу Восеъ муҳоҷир шуда, деҳа беодам монда буд. Солҳои 60-ум як қисми аҳолӣ баргашта деҳаи Бози Парон (10 буна) дубора дар ҳайати колхози Томини ноҳияи Восеъ бо сарварии раиси к-зи онвақта Карим Уроқов (Карим Ғурак) барқарор гардид.
Ҳунарпеша

Ҳунарпеша, бозигар, актёр — иҷрокунандаи нақшҳо дар спектаклҳо ва филмҳо.
Бозии калмар

"Бозии мураккаб" (куриёӣ:; -;) — як сериали телевизиюнии Кореяи Ҷанубӣ аст,ки дар он Ли Ҷунг Ҷе, Парк Хе Су, О Ёонг Су, Ви Ха Ҷун, Ҷунг Хоён, Хе Сун Тэ, Анупам Трипати ва Ким Ҷу Рён иштирок мекунанд. Он 17 сентябри соли 2021 аз ҷониби пахш шуд. 3 4 5.
Бозии барқосо

Бозии барқосо, блитс — як навъи бозии шатранҷ, ки ҳангоми он бар хилофи бозиҳои маъмулӣ ва расмӣ (1-3 соат тӯл мекашад) барои ҳар тараф аз 3 то 5 дақ. вақт дода мешавад. Қавонини ин бозӣ маъмулиянд, ба ҷуз чанд вижагии муқарраршуда. Нахустин мусобиқаи бозии барқосо дар яке аз клубҳои шатранҷи Лондон доир шудааст, ки он замон барои андеша ба ҳар гашт 30 с пешбинӣ мешуд. Такмили тадриҷии соатҳои шатранҷбозӣ ба низоми нави бозии барқосо мусоидат кард. Бисёре аз чемпионҳои шатранҷи ҷаҳон ва дигар номоварони ин ҳунар, аз қабили А. Алёхин, Х. Капабланка, Э. Ласкер, М. Тал, Т. Петросян, Б. Фишер ва дигарон дар бозии барқосо мумтоз буданд. Соли 1945 гроссмейстери амрикоӣ Райбен Файн дар баробари 4 тахта ба бозии ҳамзамонии чашмбаста нишаст (барои ҳар ҳаракат 10 с) ва бар ҳама, аз ҷумла бар гроссмейстари ояндаи шатранҷ Р. Брин пирӯз шуд. Роҷеъ ба аҳаммият ва арзиши бозии барқосо назари коршиносон мухталиф аст. Яке (мас., М. Тал) арзиши онро дар динамизм ва ҷаззобият бинад, дигаре (мас., М. Ботвинник) бозии барқосоро аз лиҳози бархурди эҷодӣ камсамар мешуморад. Бозии барқосо дар ҷаҳон равнақ дорад, дар чандин кишвар чемпионатҳои миллӣ доир мегарданд. Нахустин ғолиби чемпионати ғайрирасмии ҷаҳон оид ба бозии барқосо М. Тал мебошад.
Бозии чашмбаста

Бозии чашмбаста, бозии нодид — як навъ бозиест дар шатранҷ, ки бозикун (ба танҳоӣ ё якҷо бо рақиб) бидуни он ки ба тахтаи шатранҷ нигарад, ҳаракати муҳраҳоро (бо такя бар нерӯи ҳофиза) эълом медорад. Аз афроде, ки бори нахуст бо чашми баста шатранҷ бозидааст, Саййид ибни Ҷубайд бо 10 нафар устодони мумтоз зӯрозмоӣ кардааст. Рекордҳои бозии чашмбаста дар асри 20 чандин бор тағйир хӯрд. Соли 1902 Гарри Пилсбери бо 52 нафар бозии чашмбаста орост, ки ҳама корозмудаву касбӣ буданд. Флеш танҳо дар се дидор бохт ва дар 18-тои дигар ба мусовӣ расида, 31 бозиро бурд. Темур Гараев, гроссмейстери тоторитабори амрикоӣ соли 2016 бо 48 тахта бозии чашми баста доир намуд ва ин дидори вай дар китоби Рекордҳои Гиннес сабт ёфтааст.
Бозии калон (рақс)

"Бозии калон" — яке аз рақсҳои идона мебошад, ки таҳти навои доира иҷро карда мешавад. Тавсифи мухтасар Зарбҳои идонаи доира тантанавор аз суръати миёна ба тунд навохта мешаванд. Рақси "Бозии калон" дар идҳо, тую маъракаҳои оилавӣ ва идҳои халқӣ аз тарафи мард ва зан иҷро мегардад. 1 2 Маҳалли густариш Вилояти Суғд, водии Зарафшон Вазъи имрӯзаи унсур Фаъол 3 4 Манобеъ.
Бозии видеоӣ

Бозии видеоӣ — навъе саргармии таъомулӣ аст, ки тавассути як дастгоҳи электруникии муҷаҳҳаз ба пардозишгар ё микроконтроллер анҷом мешавад. Теъдоди мухотабони бозиҳои видеоӣ дар солҳои гузашта афзоиши чашмгир доштаву бозиҳои видеоӣ ба пуртарафдортарин саргармии таърихи башар табдил шудааст.
Бозии сареъ

Бозии сареъ — аз бозиҳои роиҷ дар шатранҷ, ки ҳангоми он барои як дидор на беш аз як соат (ба ҳар як рақиб на беш аз 30 дақ.) вақт дода мешавад. Қоидаҳои бозии сареъ соли 1987 дар Маҷмаи кулли Федератсияи байналмилалии шатранҷ (ФБШ) дар ш. Севил ба тасвиб расидаанд. Ин қоидаҳо чунинанд) ҳар як бозигар вазифадор аст то замоне, ки на кам аз 5 дақ. фурсат дорад, ҳаракатҳоро сабт кунад) бозигар тугмачаи соатро бояд бо ҳамон дасте пахш кунад, ки муҳра меронад) агар парчами яке аз бозигарон сарнагун шавад, рақиби ӯ бояд фавран соатро аз ҳаракат боздорад ва барои сабти пирӯзии хеш доварро огоҳ кунад) агар парчами ҳар ду бозигар сарнагун шавад, ин дидор мусовӣ эълон мешавад) дар ин маврид дидорҳо низ мусовӣ шумурда мешаванд — агар дар рӯйи тахта фақат боқӣ монда бошад: а) ду шоҳ муқобили ҳам; б) шоҳе алайҳи шоҳ ва як муҳраи сабук (асп ё фил); в) шоҳ ва филе алайҳи шоҳ ва фил, ки дар зимн ҳамранг низ бошанд) илова бар ин нишондодҳо яке аз рақибон ҳақ дорад бо ин шароит дар бозӣ дархости мусовӣ кунад: а) ҳарифи ӯ танҳо бо як шоҳ мондааст; б) ӯ кишти доимӣ эълон мекунад; в) ҳарифаш амалан имкони пирӯзӣ надорад. Дар асоси қарори Маҷмаи кулли ФБШ аз соли 1988 чемпионатҳои иозии сареъи Аврупо ва ҷаҳон барпо мегарданд. Нахустин чемпиони ҷаҳон дар ин намуди шатранҷ Анатолий Карпов мебошад.
Бозии тоҷу тахт

"Бозии тоҷу тахт" — сериёли телевизионии драмавии амрикоӣ дар жанри фентези. Достон Ин маҷмӯъа ривояткунандаи нисбии достонҳои маҷмӯъаи романи Ҷорҷ Мартин "Таронаи яху оташ" аст 5, ки достони он дар қаламрави хаёли Вестерос мегузарад. Бозии тоҷу тахт, қиссакунандаи таърихчаи набарди хушунатбори байни сулолаҳои ашрофӣ дар он сарзамин аст, ки барои ба даст овардани тахти оҳанин талош мекунанд. Бо пешрафти маҷмӯи мудаъиён таҳдидҳои ҷадиде дар сарзаминҳои яхии шимолию қорраи шарқии Эссос падидор мешаванд 6. Ин достонҳо дар се раванди аслӣ ба сурати ҳамзамон пеш мераванд.
Бозии тоҷу тахт (фасли 7)

Фасли ҳафтуми маҷмӯъаи телевизиюнии "Бозии тоҷу тахт" дар 21 апрели 2016, танҳо се рӯз пас аз оғози намоиши фасли шашум тавассути шабакаи супориш дода шуд 1 2. Оғози пахши фасли ҳафтуми ин маҷмӯъа рӯзи 16 июли 2017 буд 3. Фасли ҳафтум, бархилофи шаш фасли қаблӣ, ки шомили 10 қисмат буданд, фақат 7 қисмат дорад 4. Ҳамчунин ду қисмати охири ин фасл тӯлонитарин эпизодҳои сериёл маҳсуб мешаванд 5. Достон Достони ин фасл аз маҷмӯъа, иқтибосе аст аз романи "Бодҳои зимистон", шашумин ҷилд аз маҷмӯъаи китобҳои "Таронаи яху оташ", ки тавассути Ҷорҷ Р. Р. Мартин навишта шудааст 6. Қисматҳо Дар нақшҳо Ҳайати асосӣ Аз бозигарони ин фасл аз маҷмӯъа метавон ба Питери Динклейҷ, Николай Костер-Валдау, Лена Ҳидӣ, Эмилия Кларк, Кит Харингтон ишора кард.
Бозии ҳамзамон

Бозии ҳамзамон — мусобиқаи шатранҷи оммавӣ, ки дар он нафаре ҳамзамон бо чандин нафари дигар бозӣ мекунад. Дар ин намуд бозиҳо, тибқи қоида, бозигари касбии сатҳи баланд ҳатман бо муҳраҳои сафед бо гурӯҳи бозигарони ҳаваскор ба рақобат мепардозад. Тақр. тамоми чемпионҳои ҷаҳон маҳорати худро дар ин бозӣ намоиш додаанд. Бозии ҳамзамон аз тадбирҳои муассирест, ки ба воситаи он машғулиятҳои маърифатӣ ба монанди шатранҷ тарғиб мешавад. Чунин бозиҳо барои шатранҷбозони ғайрикасбӣ амалан имкони ягонаеанд, ки ба таври мустақим бо рақиби касбии сатҳи баланд қувва озмоянд. Ин дар ҳолест, ки бозигари касбӣ нерӯи хешро то андозае дар баробари рақибони зиёд коҳиш медиҳад ва барои бозигари хуб умеде ба пирӯзӣ фароҳам меояд. Дар навбати худ бозигари касбӣ аз чунин мусобиқа имкони пайдо кардани дастмузд меёбад (ширкат барои ҳавасмандони ин мусобиқа, чун қоида, маблағ мехоҳад). Таърихи шатранҷ собиқ чемпионҳои ҷаҳон — Х. Капабланка, А. Алёхин ва М. Талро аз истеъдодҳои бузурги бозии ҳамзамон мешуморад. Дастовардҳои устодон дар бозии ҳамзамон бо мурури замон афзун мешавад. Чунончи, то нимаи аввали асри 20 рекорди шумораи дидорҳо дар ин мусобиқаҳо андаке бештар аз 100 буд, аммо гроссмейстери эронӣ Эҳсони Қоиммақомӣ 8 феврали 2011 дар Теҳрон тавонист ҳамзамон бо 604 нафар рақобат ва рекордшиканӣ кунад. Ин мусобиқа 25 соату 5 дақ. тӯл кашид ва Қоиммақомӣ дар 580 дидор пирӯз шуд, 8 бозии дигар мусовӣ ва танҳо дар 16 бозӣ бохт. Дар бозии ҳамзамон боз як рекорди дигар дар Китоби рекордҳои Гиннес сабт шудааст, ки он устоди шатранҷбоз Жужа Полгари маҷористонист. Полгар дар зарфи 16 соат тавонист 1136 дидорро анҷом диҳад ва нишондоди замонии ӯ бо ин теъдод рақибон дар олами шатранҷ бесобиқа аст.
Бозили Машҳадӣ

Бозил — ходими давлатӣ ва шоир и форсизабони Ҳиндустон. Зиндагинома Падараш аз Машҳади Эрон ба Ҳинд омада, дар хидмати давлат буд, баъдан писараш Бозил низ ба корҳои давлатӣ машғул шуд. Бозил, чунонки дар маъхазҳои адабӣ омадааст, шоири ғазалсаро буд, вале маснавии ҳамосавии "Ҳамлаи Ҳайдарӣ" ба ӯ маъруфияти бештар овард. Маснавии мазкур бар вазни "Шоҳнома"-и Фирдавсӣ дар умури динии Муҳаммад (с) ва хулафои рошидин бар мабнои "Маъоризу-н-нубувват мадориҷу-л-футувват"-и Муинуддин Мискини Фароҳӣ (фавт 1547) дар 28 ҳазор байт нигошта шудааст. Маснавии Бозил нотамом мебошад. Бозил қиссаи худро то замони вафоти халифа Усмон (р. а.) расондааст. Дар асрҳои 17-18 шоирони Эрон ва шоирони форсизабони Ҳиндустон дар ҳудуди 5 ҳазор байт ба навиштаи Бозил илова кардаанд. Аз Бозил инчунин асари мансур "Насри Бозил ё Иншои Бозил" (дастнависаш маҳфуз дар Осорхонаи миллии Покистон, шумораи,), "Эътиқодия" — 15 банд ҳамду наът дастрас гардидаанд. Девони ашъораш пайдо нашудааст. Абёти зерин намунаи шеъри ӯянд: Чӣ нишот бода бахшад ба мани хароб бе ту, Ба дили гирифта монад қадаҳи шароб бе ту. Ту чунон рамидӣ аз ман, ки ба хоб ҳам наёӣ, Ба кадом умедворӣ биравам ба хоб бе ту.
Бозии мукотибаӣ

Бозии мукотибаӣ — яке аз навъҳои хеле маъмули бозиҳои ғоибона дар шатранҷ, ки ҳарифон гаштҳои худро бевосита аз тариқи почта ирсол медоранд. Бозии мукотибаӣ бори нахуст соли 1694 дар китоби шарқшиноси англис Т. Хайда "Дар боби бозиҳои шарқиён" ёдоварӣ шудааст. Ӯ менависад: "Шунидам бозаргонони венетсиягию хорватӣ, ки дар дуриҳои дур аз ҳам зиндагӣ доранд, байни худ бо кумаки мукотиба шатранҷ мебозанд". Ж. Ж. Руссо дар романи хеш — "Омурзиш" пиромуни ин бозӣ ёдоварӣ кардааст. Дар асри 19 дар байни дастаҳо (мас., Лондон ва Эдинбург, 1824-28; Маскав ва Петербург, 1978-79) ва низ афрод мусобиқаҳо ба воситаи мукотиба барпо мегардид. Дар охири асри 19 ва ибтидои асри 20 шатранҷбозони Амрикои Ҷанубӣ ва Шимолӣ, Африқо низ ба бозии мукотибаӣ рағбат пайдо карданд. Бозиҳои бузурги байналмилалӣ доир гардиданд. Соли 1928 Иттиҳоди байналмилалии шатранҷи мукотибаӣ (аз соли 1951 Федератсияи ҷаҳонии шатранҷи мукотибаӣ) таъсис ёфт. Аз он замон чемпионатҳои ҷаҳон ва инчунин мусобиқаҳои олимпӣ байни дастаҳо доир мегарданд. Нахустин финали чемпионати ҷаҳон оид ба шатранҷи мукотибаӣ соли 1950 баргузор шуд. Аз соли 1951 то ин дам 21 мусобиқаи финалӣ созмон дода шудааст, ки 18-тои он бо комёбӣ анҷом ёфт. Чемпионати ҷаҳон оид ба бозии мукотибаӣ миёни занон аз соли 1968 ин ҷониб роҳандозӣ шудааст, ки то имрӯз 8 бозии ниҳоӣ (финал)-и он анҷом ёфтааст. Аз соли 1949 Олимпиадаи бозии мукотибаӣ барпо мешавад. То ин дам 17 олимпиада доир гардидааст. Дар ҳайати дастаҳо ба намояндагии ҳар кишвар 6 тахта барои мардон ва 4 тахта барои занон дохил шудааст. Чемпионати чахон оид ба шохмѻт байни мардон Бозиҳои олимпӣ барои дастаҳои мардона.
Бозиҳои олимпии зимистона 2010

Бозиҳои олимпии зимистона 2010 Аз 12 феврал то 28 феврали соли 2010 дар шаҳри Ванкувери Канада Мусобиқаҳои варзишӣ дар шаҳрҳои Ванкувер, Ричмонд ва Вистлер баргузор мегарданд. Дар бозиҳои зимистонаи олимпии Ванкувер қариб 5500 варзишгар аз 80 мамлакати ҷаҳон иштирок хоҳад кард. Ҷараёни мусобиқаҳоро бештар аз 10 ҳазор намояндагони воситаҳои ахбори оммавӣ инъикос менамоянд. Пешбинӣ карда мешавад, ки мусобиқаҳои варзиширо ба воситаи телевизион бештар аз 3 миллиард нафар тамошо хоҳад кард 1. Пайвандҳо.
Бозисоз

Бозисоз ё плеймейкер — дар футбол ба футболбозе гуфта мешавад, ки тарроҳ ва пайрезикунандаи аслии ҳамлаҳои тим аст ва маъмулан дар миёнаи майдон бозӣ мекунад 1. Бозисозҳо дар маҳдудаи миёни майдон амали зиёде доранд 1 ва маъмулан аз назари тамошогарон ҷаззоб бозӣ мекунанд 2. Дар хусуси ин, ки вазифаҳо ва хусусиёти як бозисоз чист, дар солҳои ахир назарҳои гуногуни зиёд вуҷуд дорад 3. Маҳорати монанди пос додан, қудрати тасмимгирӣ, ҳуши тактикӣ, таҳаррук ва хунсардии тавъам аз вежагиҳоест, ки барои як бозисози хуб зикр мешавад 2. Лозим ба зикр аст, замоне ки Хави Эрнандес дар бошгоҳи футболи "Барселона" ҳузур дошт. Ба вай лақаби султони пос-ро дода буданд. Зеро беҳтарин бозисозиҳоро анҷом медод. Навъҳои бозисоз Дар гузашта бештар базигароне, ки вазифаи бозисозиро бар уҳда доштанд, ҳофбеки ҳуҷумӣ ё ба истилоҳ шумораи 10-и суннатӣ мегуфтанд 2. Ба ин базигарон дар истилоҳи футболи Италия треквартиста ба маънои сечаҳорум гуфта мешавад. Дар солҳои ахир ин базигарон маъмулан вазифа доранд, то пушти сари муҳоҷим ба сурати муҳоҷими козиб ё муҳоҷими дувум тӯпро дар минтақаи ҳофбек партоб кунанд 4. Зайниддин Зидон намунае аз чунин базигаронест 2. Навъи модернтаре аз бозисозҳо, ки ҳамакунун роиҷ аст, базигароне ҳастанд, ки дар футболи Италия реҷиста ва дар англисӣ бозисози умқмеҳвар (-) номида мешаванд. Як реҷиста аз ҷое дар ақиби майдон, бозии тимашро мегардонад ва бояд тавоноии партоби посҳои кӯтоҳи зиёд (ва ҳамчунин саҳеҳ) дошта бошад 2. Раҷиста вазифаҳои дифоъи бисёре дорад ва ниёз ба ҳимояти як ҳофбеки дифоъӣ қавӣ дар канори худ дорад. Намунаи чунин базигарон Андреа Пирло ва Хави ҳастанд 2. Дар гузашта мақоми свипер (ё либеро) дар футбол роиҷ буд, ки гоҳе ин бозигарон нақши бозисозро ифо мекарданд.
Бозиҳои кӯдакон

Бозиҳои бачагон — яке аз воситаҳои тарбияи фикрӣ, ахлоқӣ, ҷисмонӣ ва зебоишиносии бачаҳо. Дар бозӣ ҳолатҳои рӯҳӣ: эҳсосот, идрок, тафаккур, хаёл, хотира, ирода ва ғайра инкишоф меёбад. Дар бозиҳои бачагон мазмуни фаъолияти калонсолон инъикос меёбад ва онҳо се хусусият доранд: бача бозиро озод ва бо майли худ иҷро мекунад; дар бозӣ ширкат карда, эҷодкорӣ менамояд; дар бозӣ саргарм шуда ба завқ меояд ва дар вай ҳисси дӯстию рафоқат меафзояд. Гурӯҳбандии бозиҳо Бозиҳои бачагон ба бозӣ бо бозичаҳо, бозиҳои тақлидӣ, серҳаракат ва бозиҳои дидактикӣ тақсим мешавад: Эзоҳ Адабиёт.
Бозиҳои дидактикӣ

Бозиҳои дидактикӣ — бозиҳое, ки махсус барои амалӣ гардондани ҳадафҳои таълими кӯдакони синни томактабӣ ва хурди мактабӣ муқаррар шудаанд. Онҳо қобилияти эҳсос намудани шакл, андоза, ранг, ҷойгиршавии ашё дар фазо, мушоҳидакорӣ, диққат, хотира, тафаккур, малакаи ҳисобкунӣ, нутқ, тасаввурот оид ба муҳити беруна ва дигар хусусиятҳои равонии бачагонро инкишоф медиҳанд. Бозиҳои дидактикӣ дар тарбияи маънавию ахлоқии кӯдакон низ аҳаммияти бузург доранд. Бозиҳои дидактикӣ ба воситаи коғазчаҳои ранга, картон, қутичаҳои расму ҳарфдор, лото, манорачаҳои чӯбӣ ва ғайра сурат мегиранд. Онҳо дар кӯдакон эҳсоси коллективизм, мустақилӣ, ҳадафмандӣ, рафтор мувофиқи меъёрҳои ҷамъиятӣ ва ғайраро бедор менамоянд.
Бозиҳои олимпӣ

Бозиҳои олимпӣ — калонтарин маҷмӯи мусобиқаҳои байналмилалии замони ҳозира. Асосгузори Бозиҳои олимпии муосир – шаҳрванди Фаронса Барон Пйер де Кубертен мебошад. Шарт, қоида ва низомномаҳои Бозиҳои олимпиро конгресси байналмилалии соли 1894 шаҳри Порис, ки дар он намояндагони 34 кишвар ширкат доштанд, муайян кардааст. Мақоми роҳбарикунандаи Бозиҳои олимпии муосир Кумитаи байналмилалии олимпӣ мебошад. Нахустин Бозиҳои олимпии муосир соли 1896 дар шаҳри Афина (Юнон) баргузор гардид. Аз соли 1924 то имрӯз Бозиҳои олимпии зимистона низ баргузор мегарданд. Бозиҳои олимпии, ва аз сабаби ҷангҳои якум ва дуюми ҷаҳонӣ баргузор нашудаанд. Бозиҳои олимпии бостонӣ Бозиҳои олимӣ, ид ва мусобиқаҳои оммавӣ дар Юнони Қадим. Мувофиқи анъанаи таърихӣ аз соли 776 то милод ҳар 4 сол як бор дар шаҳрчаи Олимп (шимолу ғарбии Пелопоннеси вилояти Элида) баргузор мегардид. Ба ин муносибат дар ин ҷо варзишгоҳҳо, ҳавзҳои шиноварӣ, гимнасия (машқгоҳ), ҳарамҳо ва ғайра сохта мешуданд. Дар майдони махсус маҳсулоти хоҷагии халқ намоиш дода мешуд. Дар рафти Бозиҳои олимпӣ баробари варзишгарон олимон, файласуфон, навозандагону рассомони машҳур ва арбобони давлатӣ низ ҷамъ меомаданд. Рӯзҳои омад ва бозгашти варзишгарон дар Бозиҳои олимпии Юнони Қадим оташбасти муқаддас эълон карда мешуд. Дар мусобиқа варзишгарон аз рӯйи вазнбардорӣ, шамшерзанӣ, найзапартоӣ, камонварӣ, муштзанӣ (бокс), давидан ва ғайра қувваозмоӣ намуда, анъанаҳои гуногунро иҷро мекарданд. Дар мусобиқа фақат мардҳо иштирок менамуданд. Барои занҳо бозиҳои алоҳида ташкил мекарданд. Ғолибон бо мукофотҳо сарфароз мегардиданд. Туҳфаи асосӣ тоҷи сари аз навдаҳои дарахти зайтун бо корди тилоӣ буридашуда буд. Баргузории Бозиҳои олимпӣ дар асри баъди ба ҷойи бутпарастӣ густариш ёфтани дини масеҳӣ манъ карда шуд. Ширкати варзишгарони тоҷик дар Бозиҳои олимпӣ Аввалин ширкатдори Бозиҳои олимпӣ аз Тоҷикистон варзишгар – қаиқрон Иброҳим Ҳасанов (соли 1960, дар Бозиҳои олимпии шаҳри Руми Итолиё) мебошад. Варзишгар Юрий Лобанов дар Бозиҳои олимпии Мюнхен оид ба қаиқронӣ ғолиб омад. Зебунисо Рустамова дар Бозиҳои олимпии Монреал оид ба камонварӣ соҳиби медали биринҷӣ гардид. Дар Бозиҳои олимпии Маскав Анатолий Старостин оид ба панҷҳарбаи муосир соҳиби ду медали тило (дар ҳайати даста ва шахсӣ) ва Юрий Лобанов соҳиби медали биринҷӣ гаштаанд. Соли 1992 варзишгари тоҷик Андрей Абдувалиев дар гурзпартоӣ чемпиони Бозиҳои олимпии шаҳри Барселона (Испониё) шуд. Дар солҳои соҳибистиқлолии Тоҷикистон дар Бозиҳои олимпии Пекин Юсуф Абдусаломов оид ба гӯштини тарзи озод ҷойи 2-юм, Расул Боқиев оид ба куштии ҷуду ҷойи 3-юм ва муштзандухтари тоҷик Мавзуна Чориева дар Олимпиадаи Лондон соҳиби медали биринҷӣ гардиданд. Бозиҳои Олимпӣ.
Бозиҳои варзишӣ

Бозиҳои варзишӣ — навъи бозиҳои мусобиқавӣ. Бо ягон олоти варзишӣ (масалан, тӯби варзишӣ) бо истифода аз усулҳои техникию тактикӣ ба дарвоза ё майдончаи ҳариф задан ё партофтани тӯб. Мазмун Мазмуну ташкили бозиҳои варзишӣ ба тавассути қоидаҳои расмӣ ба низом медарояд. Аксарияти бозиҳои варзишӣ аз маҷмӯи ҳаракатҳои табиӣ, машқҳои ҷисмонӣ (дав, ҷаҳиш, партофтан, зарба задан ва ғайра) иборатанд. Бозигар ҳангоми қувваозмоӣ бо ҳарифаш аз онҳо истифода мебарад ва қувваозмоӣ бо ғолибият анҷом меёбад. Дар бисёр бозиҳои варзишӣ варзишгарон бевосита алоқамандона қувваозмоӣ мекунанд. Бозиҳои варзишӣ аз сабаби содагии мазмун ва ташкил ба ширкатдорону тамошобинон таъсири эҳсосотӣ (эмотсионалӣ) расонидан васеъ паҳн шудаанд. Наъҳои бозиҳои варзишӣ Бозиҳои варзишӣ тимӣ (масалан, волейбол, гандбол, ҳамаи намудҳои хоккей), инфиродӣ (мас., шоҳмот, шашка) ва тимию инфиродӣ (масалан, бадминтон, голф, тенниси рӯйи миз, теннис) мешаванд. Бозиҳои варзишӣ дар байни одамони ҷинс ва синну солашон гуногун паҳн шудаанд. Одатан баъзе намудҳои бозиҳои варзишӣ қувваи зиёди ҷисмониро тақозо доранд (масалан, тӯббозӣ дар об, регби, хоккей). Қоидаҳо Қоидаҳои баргузор намудани бозиҳои варзиширо федератсияҳои байналмилалии дахлдор таҳия мекунанд. Бозиҳои варзишии миллиро федератсияҳои миллӣ инкишоф дода, мусобиқаҳои миллӣ ва байналмилалӣ доир мекунанд (нигар Федератсияи байналмилалии ассотсиатсияҳои футбол (ФИФА), Федератсияҳои варзишии Тоҷикистон). Аз рӯйи бозиҳои варзишӣ чемпионатҳои ҷаҳонӣ, минтақавӣ, давлатҳои алоҳида баргузор карда мешаванд. Бозиҳои варзишӣ ба барномаи Бозиҳои олимпӣ дохил карда шудаанд. Дар як қатор давлатҳо билярд ва баъзе намудҳои қартабозӣ, масалан, бриҷ ва ғайраро бозиҳои варзишӣ мешуморанд.
Бозиҳои олимпии тобистона 2016

Бозиҳои олимпии тобистона 2016 — сиву якумин Бозиҳои олимпии тобистона, аз 5-ум то 21-уми август дар Рио-де-Жанейро, Бразилия баргузор гардид. Ин бозиҳои олимпии аввалин дар Америкаи Ҷанубӣ, дуввумин дар Америкаи Лотинӣ (баъди Олимпиадаи соли 1968) ва аввалинин сабқати олимпӣ пас аз соли 2000 инҷониб дар нимкураи ҷанубист. Интихоби шаҳр Додани аризаҳо 16 майи соли 2007 оғоз шуда, 13 сентябри ҳамон сол анҷом ёфт. Аризаҳои худро арои гузаронидани Бозӣ Боку (Озарбойҷон), Дока (Қатар), Мадрид (Испания), Прага (Чехия), Рио-де-Жанейро (Бразилия), Токио (Ҷопон), Чикаго (ИМА), ҳамчунин Санкт-Петербург (Русия) дода буданд. Дар натиҷаи бадастории ҳуқуқи баргузории Бозиҳои зимистонааи соли 2014 дар шаҳри Сочи, Санкт-Петербург аризаи худро бозпас гирифт. 1. 4 июни соли 2008 -ум аз шаҳрҳои довталаб чортои онҳо ба даври финалӣ баромад: Мадрид, Рио-де-Жанейро, Токио и Чикаго. Қаблан низ Рио-де-Жанейро барои баргузории Бозиҳои олимпии тобимтонаи солҳои 1936, 1940, 2004 ва 2012 ариза пешниҳод карда буд. Тақвим Ифтитоҳи Бозиҳои олимпии Рио-2016 Бозиҳои тобистонаи олимпии соли 2016 дар варзишгоҳи Маракана-и Рио-де-Жанейро дар Бразилия 5 август соати 19 ба вақти маҳаллӣ (6 август соати 03 ба вақти Душанбе) оғоз шуд. Дар маросими ифтитоҳи Олимпиада, ки се соат идома дошт, сарони 45 кишвари дунё ширкат карданд. Дар Бозиҳои олимпии имсол намояндагони 206 кишвари ҷаҳон ва ҳамчунин тими паноҳҷӯён барои бори аввал дар олимпиада иштирок намуда ва дар 28 риштаи варзишӣ рақобат мекунанд. 2 Дар ин маросим, ки хеле ҷолибу пуршукӯҳ сурат гирифт, Мишел Темер, муваққатан иҷрокунанаи вазифаи президенти Бразилия, Бозиҳои тобистонаи олимпиро кушода эълон кард. Карлос Нузман, раиси Кумитаи олимпии Бразилия, зимни суханрониаш дар ин маросим гуфт, ки Рио аз унвони пойтахти олимпӣ ифтихор дорад. 3 Варзишгарони тоҷик дар Олимпиадаи Рио-2016 Ҳафт нафар аз варзишгарони Тоҷикистон, дар Олимпиадаи Рио-2016 ширкат варзида, онҳо дар чор риштаи варзиш – бокс, варзиши сабук, ҷуду ва шиноварӣ рақобат карданд: Ҷадвали медалҳо.
Бозиҳои олимпии тобистона 2008

-умин Бозиҳои олимпии тобистона дар Пекин, пойтахти ҶХЧ аз 8 -ум то 24-уми августи соли 2008 баргузор гардид. Ҳамчунин баъзе аз мусобиқот дар Гонконг, Тяньцзине, Циндао, Циньхуандао, Шанхай ва Шэньяне гузаронида шуд. Интихоби шаҳр Пекин был избран столицей Олимпиады 13 июля 2001 года на 112-й сессии МОК в Москве, опередив по результатам голосования Торонто, Париж, Стамбул и Осаку. После первого тура голосования Пекин значительно опережал других кандидатов. Осака набрала всего 6 голосов и была исключена из списка кандидатов. Во втором туре Пекин был поддержан подавляющим большинством голосов, поэтому необходимость в последующих турах отпала. В окончательный список кандидатов, составленный в 2000 году, не вошли другие 5 городов, подававшие заявку: Бангкок (Таиланд), Каир (Египет), Гавана (Куба), Куала-Лумпур (Малайзия) и Севилья (Испания). 1 После победы в голосовании вице-премьер Госсовета Китая, Ли Ланьцин, заявил, что "победа Пекина в конкуренции за приобретение права организации Олимпиады 2008 — это признание международным сообществом общественной стабильности, социального прогресса и экономического процветания Китая". 2 Прежде Пекин подавал заявку на проведение летних Олимпийских игр 2000 года. Голосование проходило 23 сентября 1993 года в Монте-Карло. Пекин лидировал в голосовании в первых трёх турах, но затем проиграл Сиднею в финале. Маросими ифтитоҳ Церемония открытия Игр прошла на Пекинском национальном стадионе 8 августа 2008 года.
Бозиҳои олимпии тобистона 2012

Бозиҳои олимпии тобистона 2012 — сиюмин 3 бозиҳои олимпии тобистона, баргузоршуда дар Лондон, пойтахти Британияи Кабир, аз 27 июл то 12 августи соли 2012. Лондон аввалин шаҳр шуд, бозиҳоро бори савву қабул кард. Тими олимпии Тоҷикистон Эзоҳ Пайвандҳо Шаблон:Бозиҳои олимпии тобистона 2012.